**Αντικατάσταση κρατικών πινακίδων οχήματος λόγω απώλειας, κλοπής ή φθοράς**

**Απαιτούμενα Δικαιολογητικά**

1. [Αίτηση- Υπ. Δήλωση](http://gdme.crete.gov.gr/wp-content/uploads/2020/02/13060109_antikatastash_pinakidwn.pdf).
2. Άδεια κυκλοφορίας.
3. Αποδεικτικό πληρωμής παραβόλου ποσού € 30 αντικατάστασης πινακίδων την 1η φορά και € 60 τη 2η , 3η φορά κ.ε. (Από την εφαρμογή e-παράβολο επιλέγετε με τον κωδικό 2992 το παράβολο € 30 ή με τον κωδικό 2993 το παράβολο € 60).
4. Κατάθεση των κρατικών Πινακίδων σε περίπτωση φθοράς.
5. Βεβαίωση Αστυνομικής Αρχής σε περίπτωση απώλειας ή κλοπής, η οποία θα αναφέρει όλους τους ιδιοκτήτες.
6. Επίδειξη Αστυνομικής Ταυτότητας ή άλλου αντίστοιχου εγγράφου ταυτοπροσωπίας. (Διαβατήριο ή Άδεια Οδήγησης ή Ατομικό βιβλιάριο υγείας ή Άδεια Διαμονής). Σε περίπτωση που η αίτηση δεν υποβάλλεται αυτοπροσώπως από τον ενδιαφερόμενο πρέπει να συνοδεύεται από φωτοαντίγραφο Αστυνομικής Ταυτότητας ή άλλων αντίστοιχων εγγράφων (Άρθρο 3 Ν.2690/99).
7. Για την απόδειξη της ταυτότητας Νομικού προσώπου απαιτείται: Αντίγραφο καταστατικού και τυχόν τροποποιήσεις του με σχετικό αποδεικτικό κατάθεσης στην αρμόδια υπηρεσία Γ.Ε.ΜΗ. Για τις Α.Ε. προσκομίζεται βεβαίωση από την αρμόδια υπηρεσία Γ.Ε.ΜΗ για τη σύσταση και την ισχύουσα εκπροσώπησή της.

**Πληροφοριακά Στοιχεία**

Για τη μη αυτοπρόσωπη κατάθεση της Αίτησης- Υπ. Δήλωσης ή παραλαβή της τελικής διοικητικής πράξης, απαιτείται ο ορισμός εκπροσώπου/εξουσιοδοτούμενου προσώπου στο παρόν έντυπο με ταυτόχρονη θεώρηση του γνησίου υπογραφής ή η προσκόμιση εξουσιοδότησης με θεωρημένο το γνήσιο της υπογραφής από οποιαδήποτε Διοικητική Αρχή ή ΚΕΠ. Δεκτό γίνεται επίσης και Συμβολαιογραφικό Πληρεξούσιο.  
Σε περίπτωση που το παρόν έντυπο εκτός από Αίτηση επέχει θέση και Υπεύθυνης Δήλωσης, το κείμενο της Υπεύθυνης Δήλωσης δεν μπορεί να υπογραφεί από άλλο πρόσωπο παρά μόνο αν είναι εφοδιασμένο με Γενικό ή Ειδικό Συμβολαιογραφικό Πληρεξούσιο στο οποίο ρητά δίνεται το δικαίωμα υπογραφής της Υπεύθυνης Δήλωσης ( Αριθμ. 563/2005 γνωμοδότηση του Ν.Σ.Κ)  
Η αναγραφή του τηλεφώνου, του FAX και της Δ/νση Ηλεκτρονικού Ταχυδρομείου (email) στην παρούσα αίτηση είναι προαιρετική και μόνο για τη δική σας ενημέρωση.

**Διάρκεια έκδοσης πράξης**

Έως 50 ημέρες από την περιέλευση του αιτήματος και των απαραίτητων δικαιολογητικών στην αρμόδια για την έκδοση της τελικής πράξης υπηρεσία (ο χρόνος δεσμεύει την υπηρεσία).

**Κόστος**

Τριάντα (30) € για την πρώτη αντικατάσταση, ή εξήντα (60) € για κάθε επόμενη φορά.

**Σχετική Νομοθεσία**

* [Κοινή Υπουργική Απόφαση: Β/39170/850/97 (ΦΕΚ 124 Β΄](http://gdme.crete.gov.gr/wp-content/uploads/2019/02/Yp_Apofasi_B_24177_667_2000_FEK_36_B.pdf))
* [Υπουργική Απόφαση: Β/24177/667/00 (ΦΕΚ 36 Β΄)](http://gdme.crete.gov.gr/wp-content/uploads/2019/02/KYA_B_39170_850_1997.pdf)